Translations:Survey settings/10/sl

Kontrola objavljanja in dostopa

 * 1) Objavi anketo na javnem seznamu: Da/Ne. Privzeto Ne. Če izberete Da, bo vaša anketa dodana na javno viden seznam.
 * 2) Datum/ura začetka: Datum, vnesen v to polje, je datum, ko postane anketa aktivna in sicer ob polnoči na vnesen dan. Anketiranci pred tem ne bodo imeli možnosti odgovarjati na anketo. Če želite to funkcijo onemogočiti, enostavno pustite prazno polje.
 * 3) Datum/ura poteka: Datum, vnesen v to polje, je datum, ko se anketa zaključi in sicer je to zadnji dan, na katerega bodo anketiranci še lahko sodelovali v raziskavi. (Primer: Če jo nastavite na 31. december, anketiranci ne bodo mogli odgovarjati nanjo 1. januarja naslednje leto). Če želite to funkcijo onemogočiti, enostavno pustite prazno polje.
 * 4) Nastavite piškotek, ki preprečuje ponovno sodelovanje?: Če je to nastavljeno na "Da" in v anketi ne uporabljate t.i. "žetonov" za nadzor dostopa udeleženca do ankete, potem se bo po oddani anketi na računalnik anketiranca shranil piškotek. Piškotek bo onemogočil ponovno možnost sodelovanja v anketi na tem računalniku. Tovrsten način omejitve omogoča delni pa kljub temu dokaj zadovoljiv nadzor nad večkratno izpolnitev ankete s strani iste osebe.
 * 5) Uporabi CAPTCHA za: S to opcijo lahko določite na katerem področju želite uporabljati CAPTCHA. Privzeto je, da se CAPTCHA izvaja le za javne registracije, vendar jo lahko uporabite tudi ali pred dostopom do ankete in ali pred shranjevanjem in nalaganjem delnih odgovorov.